Mika Wickström

Mika Wickström (s. 2. huhtikuuta 1965 Tampere) on suomalainen kirjailija, joka toimi Helsingin Kirjailijat ry:n puheenjohtajana 2019-2023.

Wickström kiinnostui kirjoittamisesta lukioikäisenä ja alkoi kirjoittaa lukion jälkeen myös tamperelaisiin lehtiin vapaana toimittajana. Vuosina 1987–1993 hän opiskeli suomen kieltä, tiedotusoppia, elämänkatsomustietoa ja psykologiaa Turun yliopistossa.

Wickströmin esikoisteos on vuonna 1991 ilmestynyt nuortenromaani Hienoosokeria!. Teos sai Tampereen kaupungin kirjallisuuspalkinnon ja oli Topelius-palkintoehdokkaana. Urheilumaailmaan sijoittuvat Wickströmin nuortenkirjoista myös jääkiekkoaiheinen Kypärätemppu (1999) ja pitkänmatkanjuoksua kuvaava Kalkkiviivoilla (2008) sekä Meidän jengin Zlatan -trilogia (2016-2018). Vuonna 2008 Wickström sai Laivakello-palkinnon nuortenkirjoistaan.

Romaaneissaan Wickström on käsitellyt myös eläin- ja luontoaktivisteja (Vastakarvaan 2002), rauhanturvaajia (Kuuleeko Beirut 2010), syrjäytymistä (Sukupolvi X 1995) sekä nuorenmiehen mielen järkkymistä (Sebastian 1996).

Vuonna 1998 ilmestyi Wickströmin ensimmäinen aikuistenromaani Kunniakierros, joka käsittelee pikajuoksua, urheilumaailman kulissientakaista peliä ja kaksinaismoralismia. Se sai Vuoden urheilukirja -palkinnon. Wickström on kirjoittanut myös urheiluaiheisia tietokirjoja, muun muassa Helsingin olympialaisia käsittelevän Helsinki 1952 (2002), pituushyppääjä Tommi Evilän elämäkerran Ilmiö Evilä (2006), Shefki Kuqin elämäkerran Kosovon härkä (2017) ja Kristiina Mäkelän elämäkerran Pitkä tie huipulle (2024) sekä Mika Myllylän elämä -nimisen elämäkerran (2025).

Wickström on kirjailijoiden jalkapallojoukkue FC Kynän puheenjohtaja.. Hän pelaa jalkapalloa myös helsinkiläisistä taiteilijoista koostuvan Zoomin joukkueessa ja on kirjoittanut myös yhdessä Jukka Virtasen kanssa seuran historian Zoom juhlii jälleen: Raittius- ja urheiluseuran 45 ensimmäistä vuotta (2008).

Teokset
Romaanit




Nuortenkirjat






 Meidän jengin Zlatan ja pitkä soolo. Helsinki: WSOY, 2017. 
 Meidän jengin Zlatan: Matkalla maineeseen. Helsinki: WSOY, 2018. 

Lastenkirjat
Totti ja saksipotku. Helsinki: WSOY, 2019. 
Totti ja futiskoira. Helsinki: WSOY 2020. 
Teemu Pukki Baby. Helsinki: Arktinen Banaani 2020. 
Totti kisahuumassa. Helsinki: WSOY 2021. 
Jalkapallo haltuun: Helsinki: WSOY 2021. 
Mörkö-Marko: Helsinki: Arktinen Banaani 2021. 
Linda, Linda!: Helsinki: Aviador 2022. 
Suuri urheilujuhla: Helsinki: Art House 2023. 

Tietokirjat










 LiiKettä konteissa: 15 vuotta liikunnan kehitysyhteistyötä Tansaniassa. Valokuvat Timo Villanen. Helsinki: LiiKe ry, 2016. .
 Peltola, Mikko & Wickström, Mika: Peltsin matkassa: Järvi-Suomen kiehtovat ottipaikat. Helsinki: Tammi, 2016. .
 Wickström, Mika: Shefki Kuqi: Kosovon härkä. Helsinki: Tammi, 2017. 
 Peltola, Mikko & Wickström, Mika: Peltsin Lapissa. Helsinki: Tammi, 2017. 
 Wickström, Mika (toim.): Kapakoista kirjailijataloon: Helsingin Kirjailijat-Helsingfors Författare 1968-2018. HK-HF ry, 2019. 
Kanerva, Juha, Saukko, Markku & Wickström, Mika: Poron voimalla: Napapiirin jalkapallon historia. Hämeenlinna. Karisto, 2020. 
Taatila, Hippo & Wickström, Mika: Susijengi 2023: Pohjolan perukoilta maailman huipulle. Helsinki: Tammi, 2023. 
Wickström, Mika & Markku Saukko ja Juha Malinen. Juha Malinen: Valmennuksen pidempi oppimäärä. Helsinki. Art House 2024. 
Wickström, Mika: Kristiina Mäkelä: Pitkä tie huipulle. Helsinki. Tammi 2024. 
Taatila, Hippo & Wickström, Mika: Susijengi: Pohjolan ylpeys. Helsinki. Tammi 2025. 
Wickström, Mika: Mika Myllylän elämä. Helsinki. Otava 2025. 

Tunnustukset
 Tampereen kaupungin kirjallisuuspalkinto 1991
 Vuoden urheilukirja 1998
 Laivakello-palkinto 2008
 WSOY:n kirjallisuussäätiön tunnustuspalkinto 2017

Ehdokkuudet
 Topelius-palkintoehdokkuus 1991

Lähteet

Luokka:Suomalaiset kirjailijat
Luokka:Vuonna 1965 syntyneet
Luokka:Elävät henkilöt